SF กำไรปี 64 ลด 36% หลังส่วนแบ่งกิจการร่วมค้า-รายได้ค่าเช่าลด 
SF กำไรปี 64 ลด 36% เหลือ 1.33 พันลบ. จากปีก่อนกำไร 2.08 พันลบ. หลังส่วนแบ่งกิจการร่วมค้า-รายได้ค่าเช่าลด
SF กำไรปี 64 ลด 36% เหลือ 1.33 พันลบ. จากปีก่อนกำไร 2.08 พันลบ. หลังส่วนแบ่งกิจการร่วมค้า-รายได้ค่าเช่าลด
15 ก.พ. 2565

บริษัท สยามฟิวเจอร์ดีเวลอปเมนท์ จำกัด (มหาชน) หรือ SF รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลการดำเนินงานงวดปี 2564 มีกำไรลดลง เนื่องจากบริษัทฯ มีรายได้ค่าเช่าและค่าบริการรวม 906.4 ล้านบาท ลดลงจากงวดเดียวกันของปีก่อน 195.3 ล้านบาท หรือคิดเป็นร้อยละ 18 จากเดิมที่มีรายได้รวมอยู่ที่ 1,101.7 ล้านบาท เนื่องจากบริษัทฯ ได้ให้ความช่วยเหลือผู้เช่าในรูปแบบส่วนลดค่าเช่าและบริการตลอดทั้งปี 2564 ทั้งจากจากบรรยายกาศที่ซบเซาต่อเนื่องจากปีก่อนหน้า และจากมาตรการของภาครัฐที่ให้บริการศูนย์การค้าในพื้นที่เสี่ยงโดยเปิดเฉพาะส่วนที่จำเป็นเป็นเวลาเกือบ 2 เดือน
รวมทั้งได้รับส่วนแบ่งกำไรจากการร่วมค้า 684.0 ล้านบาท ลดลงจากงวดเดียวกันของปีก่อน 839.3 ล้านบาทหรือคิดเป็นร้อยละ 55 จากเดิมที่มีส่วนแบ่งกำไรอยู่ที่ 1,523.4 ล้านบาท เนื่องจากโครงการเมกาบางนาได้ให้ส่วนลดค่าเช่าแก่ร้านค้าที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ส่งผลให้โครงการรับรู้รายได้ค่าเช่าลดลง รวมถึงการรับรู้กำไรจากการปรับมูลค่ายุติธรรมอสังหาริมทรัพย์เพื่อการลงทุนที่ลดลงจากปีก่อนหน้า